Silvia Fedorová

**Silvia Fedorová** (* 27. august 1945, Banská Bystrica) je slovenská textilná výtvarníčka, kurátorka výstav. Patrí medzi povojnových umelcov.

## Životopis
Silvia Fedorová, narodená v roku 1945 na Slovensku. Študovala na Akadémii úžitkového umenia v Prahe a vo Viedni. Po škole pracovala ako umelec na voľnej nohe a ako lektorka paličkovania. Od roku 1990 vedie galériu úžitkového umenia a dizajnu v Bratislave (Galéria X), je kurátorkou výstav. V rokoch 20022004 bola vedúcou na katedry textilného dizajnu na Vysokej Škole Výtvarných Umení v Bratislave.

## Tvorba
Úctu k čistote tradičného remesla získala ako študentka u Antonína Kybala v 60. rokoch na VŠUP v Prahe. Pre jej tvorbu je však od začiatku charakteristická potreba slobodne experimentovať s technikami a overovať nové materiály. Jej prvým výrazným úspechom bolo, keď jej študentskú prácu – obojstranne tkanú Transparentnú tapisériu – vybrali na 4. medzinárodné lausannské bienále v roku 1969. V 70. rokoch sa venovala tvorbe nástenných tkaných tapisérií a v 80. rokov sa začala orientovať na komorné formáty úžitkovej a šperkovej tvorby. Jej doménou sa stala paličkovaná čipka v geometrickom koncepte, ktorá jej dala možnosti na stvárnenie nielen v ploche, ale aj v trojrozmernom objekte. Využila ich v téme klobúkov, ktoré sa na dlhý čas stali výrazným objektom jej záujmu. Vytvorila desiatky variantov, mnohé z nich sú v súkromných a galerijných zbierkach. V 90. rokoch sa vrátila aj ku tkaniu odevných a bytových doplnkov a venovala sa aj projektu odevného dizajnu, ktorého témou bol moderný ekvivalent ľudového odevu.

Nové možnosti tvorby Silvia Fedorová objavila v netradičných materiáloch, ako sú viskóza, lyko, papierový špagát, silonové lanko, drôt aj plastové sáčky v kombinácii s medeným a strieborným drôtom. Za kolekcie šperkov a golierov získala aj medzinárodné ocenenia. Experiment zostal súčasťou tvorivého programu Silvie Fedorovej dodnes. Takou je aj jej práca z roku 2013 – objekt vytvorený plnou paličkovanou čipkou Pocta Karlovi Blossfeldtovi, inšpirovaný fotografickou tvorbou tohto nemeckého umelca. Prírodná tému s ekologickým podtextom spracovala aj v rozsiahlej kolekcii šperkov v kombinácii paličkovanej čipky a nájdenými prírodnými elementmi v roku 2020. Jej textilné šperky sa predstavili v galériách v Nemecku, Rakúsku, Fínsku, Taliansku, Dánsku.

Získala domáce aj medzinárodné ocenenia (Zlatá palička, Brusel, 1987, International Lace for Fashion Award, Sydney, 1998, Bavorská štátna cena, Mníchov, 2000, Cena SVU, Bratislava, 2013). Vystavovala na mnohých výstavách doma i v európskych krajinách, aj v USA, Austrálii, Japonsku). Jej práce sú vo verejných aj súkromných zbierkach doma aj v zahraničí. Od roku 1980 pôsobila na odborných školách a v kurzoch ako lektorka textilných techník. V rokoch 2002 – 2004 viedla Ateliér textilného dizajnu na VŠVU v Bratislave.

Od roku 1990 sa bez prerušenia venuje popri svojej výtvarníckej práci aj povinnostiam galeristky. Najskôr ako jedna so zakladateliek spolu s Júliou Kunovskou a Milotou Havránkovou, od roku 2008 s Beatou Kozákovou. Kurátorsky pripravila viac než tridsiatku individuálnych aj kolektívnych výstav úžitkového umenia a dizajnu. V jej koncepcii sa galéria stala miestom kontaktov domácich a zahraničných tvorov.

## Galéria

Fedorova tkana tapiseria diplomova praca UMPRUM Praha.jpg|*Tapiséria* (materiál: tkanina, Diplomová práca, UPRUM, Praha)
Fedorova Textilny stlp 1970 420x90.jpg|*Textilný stĺp* (rok: 1970, priemer kruhu: 90 cm, výška: 450 cm, materiál: sisal)
Silvia FedorovaCopper Collar- 1999 -2001.jpg|*Medený Golier* (rok: 1999, materiál: medený drôt a lyko, paličkovaná čipka, rozmery: 65x50 cm, v majetku: Museum Fur Kunst Und Kulturgeschichte, Dortmund, foto: Jana Hojstričová)
Necklace and bracelet.jpg|*Náhrdelník a náramok* (foto: Jana Hojstričová)
Fedorova OBJEKTY spolupraca Kunovska.jpg|*Prelínanie hmoty a vzduchu* (rok: 1989, spolupráca s ing. arch. Júliou Kunovskou, kompozícia 9ks 100x100 cm, objekt 3x3 m, výška 60 cm)


## Výstavy

### Účasť na medzinárodných výstavách / výber
* 1969	International Tapestry Biennale in Lausanne, Švajčiarsko
* 1970	Tapisérie XV. – XX. stor., Grenoble, Francúzsko
* 1978, 1981, 1984 International Tapestry Triennale in Lodž, Poľsko
* 1981 Internationale Schmuckschau, Mníchov, Nemecko
* 1985, 1988, 1992 „Art Betonac“, Belgicko
* 1985 Salon d’Automne, Grand palais, Paríž, Francúzsko
* 1986 Medzinárodná výstava umeleckých remesiel, Bratislava
* 1987, 1994 International Lace Biennale in Brussels, Belgicko
* 1988 7. medzinárodné bienále textilnej miniatúry, Szombathely, Maďarsko
* 1988 Európske umelecké remeslo, Stuttgart, Nemecko
* 1989 International Crafts Fair „Kjoto 89“, Japonsko
* 1996 Wirework, Sint-Truiden, Belgicko
* 1998, 2001 Lace for Fashion Award, Sydney, Austrália
* 2000 Kunst hautnah, Viedeň, Rakúsko
* 2002 Small works in Fiber, New York, Chicago, Tokio
* 2002 Masterpieces, Torino 19922002, Torino, Taliansko
* 2003 Artists at Work, Prato, Taliansko
* 2003 20 Years of Textile Art, Graz, Rakúsko
* 2003 Grassimesse Art fair, Lipsko, Nemecko
* 2005 Grassimesse Art fair, Lipsko, Nemecko
* 2005 Visions in Textiles – Izmir 2005, Turecko
* 2006 Le souffle slovaque – Mons, Belgicko
* 2008 Grassimesse Art fair, Lipsko, Nemecko
* 2008 Miniartextil Como, Taliansko
* 2009 Meister der Moderne, IHM Mníchov, Nemecko
* 2009 20 Jahre Textilkunst, Graz, Rakúsko
* 2009 Designmesse Bonn, Nemecko
* 2011 Miniartextil Como, Taliansko
* 2011 VI. medzinárodné textilné bienále, Veracruz, Mexiko
* 2012 Miniartextil Como, Taliansko
* 2013 Bienále Forma, Bratislava
* 2019 Garden of Eden, Neuhaus castle, Rakúsko

### Individuálne výstavy
* 1988 Hand-Art Zuerich (s Máriou Danielovou)
* 1992 Hand-Art Zuerich
* 1992 GMB, Pálfyho palác, Bratislava (s Júliou Kunovskou)
* 1995 Galerie V&V, Viedeň
* 1996 Moravia Atelier, Harlev, Dánsko
* 1996 Veľvyslanectvo SR v Dánsku
* 1999 Galerie Austria, Viedeň (s Gabriellou Nandori)
* 1999 Wohnflex, Zuerich (s C.Feilchenfeldt)
* 2001 Kultural Center, Jyvaskyla, Fínsko
* 2001 Rauma-Hall, Rauma, Fínsko
* 2004 Galerie „U prstenu“, Praha, Česko (s Blankou Šperkovou)
* 2006 Galerie „MY WAY“, Krems, Rakúsko
* 2007 Galerie Doxa, Český Krumlov, Česko (s B. Šperkovou, I. Mihálikovou a Z. Rudavskou)
* 2009 Galerie V&V, Viedeň, Rakúsko
* 2013 Slovenské veľvyslanectvo v Moskve (s B. Šperkovou, I. Mihálikovou)
* 2013 Dizajn štúdio ÚLUV, Bratislava (s B. Šperkovou, I. Mihálikovou)
* 2015 Galéria X Bratislava, Galerie V&V Viedeň, Rakúsko
* 2015 Tri ceny, Galéria Umelka
* 2019 Keby stromy vedeli rozprávať, Galéria X

## Ocenenia
* 1986 Čestné uznanie za textil, Medzinárodná výstava umeleckých remesiel v Bratislave
* 1987 Zlatá palička, 3. medzinárodné bienále čipky, Brusel
* 1998 1. cena v súťaži „International Lace for Fashion Award“, Sydney
* 2000 Bavorská štátna cena, Medzinárodný veľtrh remesiel, Mníchov
* 2002 2. cena v súťaži Kruhy na vode, kategória odevných doplnkov, Bratislava
* 2013 Cena SVÚ na výstave Forma 2013

## Referencie

## Externé odkazy
* https://www.webumenia.sk/autor/2496
* https://artfacts.net/artist/silvia-fedorova/421086
* https://collection.maas.museum/object/11696 
* https://profil.kultury.sk/sk/vytvarne-umenie/ 
* https://www.library.sk/arl-scd/sk/detail-scd_un_cat-0006924-ZOOM-2009/
* https://sbirky.moravska-galerie.cz/katalog?author=Fedorov%C3%A1%2C+Silvia

Kategória:Slovenskí výtvarníci
Kategória:Osobnosti z Banskej Bystrice